**PROGRAMUL OPERAŢIONAL CAPITAL UMAN**

**Cod 2014RO05M9OP001**

**Axa prioritară 3: Locuri de muncă pentru toți**

**Obiectivul tematic 8:** Promovarea unei ocupări sustenabile și de calitate a forței de muncă și sprijinirea mobilității forței de muncă

**Prioritatea de investiții 8.i:** Accesul la locuri de muncă pentru persoanele aflate în căutarea unui loc de muncă și pentru persoanele inactive, inclusiv pentru șomerii de lungă durată și pentru persoanele cu șanse mici de angajare, inclusiv prin inițiative locale de angajare și sprijin pentru mobilitatea forței de muncă

**Obiectivul Specific 3.1:** Creșterea ocupării șomerilor și a persoanelor inactive, cu accent pe șomerii de lungă durată, lucrătorii vârstnici (55-64 ani), persoanelor cu dizabilități, persoanelor cu nivel redus de educație

**Obiectivul Specific 3.4:** Îmbunătățirea nivelului de competențe, inclusiv prin evaluarea și certificarea competențelor dobândite în sistem non-formal și informal al șomerilor și persoanelor inactive, cu accent pe șomerii de lungă durată, lucrătorii vârstnici (55-64 ani), persoanelor cu dizabilități, persoanelor cu nivel redus de educație

**GHIDUL SOLICITANTULUI - CONDIȚII SPECIFICE**

**„***Îmbunătățirea nivelului de competențe profesionale și creșterea gradului de ocupare a șomerilor și persoanelor inactive în corelare cu nevoile pieței muncii***”**

***AP 3/ PI 8.i/ OS 3.1 & OS 3.4***

**Septembrie 2022**

**CUPRINS**

[**CAPITOLUL 1. Informații despre apelul de proiecte** 3](#_Toc37246215)

[1.1 Obiectivul tematic, rezultate așteptate 7](#_Toc37246216)

[1.2 Tipul apelului de proiecte și perioada de depunere proiectelor 8](#_Toc37246217)

[1.3. Acțiunile sprijinite în cadrul apelului 8](#_Toc37246218)

[1.4. Teme secundare FSE 12](#_Toc37246219)

[1.5 Teme orizontale 13](#_Toc37246220)

[1.6 Tipuri de solicitanți și parteneri eligibili 14](#_Toc37246221)

[1.7 Durata proiectului 15](#_Toc37246222)

[1.8 Grup țintă 15](#_Toc37246223)

[1.9. Indicatori specifici de program 18](#_Toc37246224)

[1.10. Alocarea financiară stabilită 21](#_Toc37246225)

[1.11 Valoarea maximă a proiectului, rata de cofinanțare 21](#_Toc37246226)

[**1.11.1 Valoarea maximă a proiectului** 21](#_Toc37246227)

[**1.11.2 Contribuția proprie minima a solicitantului** 22](#_Toc37246228)

[**CAPITOLUL 2. Reguli pentru acordarea finanțării** 22](#_Toc37246229)

[2.1 Eligibilitatea solicitantului 22](#_Toc37246230)

[2.2. Eligibilitatea proiectului 22](#_Toc37246231)

[2.3. Încadrarea cheltuielilor 23](#_Toc37246232)

[**CAPITOLUL 3. Completarea cererii de finanțare** 31](#_Toc37246235)

[**CAPITOLUL 4. Procesul de evaluare și selecție a proiectelor** 31](#_Toc37246236)

[**CAPITOLUL 5. Depunerea și soluționarea contestațiilor** 32](#_Toc37246237)

[**CAPITOLUL 6. Contractarea proiectelor – descrierea procesului** 32](#_Toc37246238)

[**Anexe** 32](#_Toc37246239)

# **CAPITOLUL 1. Informații despre apelul de proiecte**

**Context**

Rata de ocupare a populaţiei în vârstă de muncă (15-64 ani) a fost, în trimestrul I al anului 2022, de 62,4%, în creștere față de trimestrul IV 2021 cu 0,3 puncte procentuale. Gradul de ocupare a fost mai mare la bărbaţi (71,5% faţă de 53,1% la femei) şi la persoanele din mediul urban (68,0% faţă de 55,8% în mediul rural). Rata de ocupare a tinerilor (15-24 ani) a fost de 20,1%. Rata şomajului în trimestrul I 2022 a fost de 6,0%, în creștere cu 0,1 puncte procentuale față de cea înregistrată în trimestrul IV 2021. Pe sexe, ecartul dintre cele două rate ale şomajului a fost de 0,9 puncte procentuale (6,4% la bărbaţi faţă de 5,5% la femei), iar pe medii rezidenţiale, de 6,2 puncte procentuale (9,6% în mediul rural, faţă de 3,4% în mediul urban). Pe grupe de vârstǎ, rata şomajului a atins nivelul cel mai ridicat (23,2%) în rândul tinerilor (15-24 ani). Distinct de cele 7,7 mil de persoane ocupate, alte 6,1 mil persoane au lucrat în gospodăria agricolă proprie, pentru a produce bunuri agricole destinate exclusiv sau majoritar auto-consumului, acestea fiind într-una dintre următoarele situaţii:

- fie majoritatea producției obținute în gospodărie s-a consumat în gospodăria proprie și doar o mică parte a producţiei agricole obținute a fost destinată vânzării;

- fie producţia agricolă obţinută este destinată exclusiv consumului propriu şi reprezintă o parte substanţială a consumului total al gospodăriei.

Persoanele încadrate în categoriile de mai sus, incluse în populația ocupată conform metodologiei anchetei utilizată până în anul 2020 (inclusiv) sunt, începând cu trimestrul I 2021, considerate persoane inactive sau în şomaj (în funcţie de îndeplinirea sau nu a celor 3 criterii utilizate în definiţia şomajului BIM). Împreună cu persoanele ocupate, acestea alcătuiesc „populaţia productivă” al cărui număr a fost de 8,3 mil persoane în trimestrul I 2022. Acest indicator este definit doar în context național. Rata populaţiei productive - calculată pentru grupa de vârstă 15-64 ani a fost în trimestrul I 2022 de 65,7%, iar cea pentru grupa de vârstă 20-64 ani, de 71,1%.

Din punct de vedere strategic, la nivelul Guvernului României, prin intermediul Hotărârii de Guvern nr. 558 din 19 mai 2021 au fost aprobate Strategia naţională pentru ocuparea forţei de muncă 2021-2027 şi Planul de acţiuni pe perioada 2021-2027 pentru implementarea Strategiei naţionale pentru ocuparea forţei de muncă 2021-2027. Obiectivul general al Guvernului României este creșterea ocupării de calitate, în condiții de sustenabilitate, astfel încât până la șfârșitul anului 2027 rata de ocupare a populației 20-64 ani să fie de 75%. Atingerea obiectivului general se va realiza prin măsuri de activare a persoanelor inactive apte de muncă, a șomerilor, în special a celor de lungă durată, a tinerilor, inclusiv NEETs, prin asigurarea unor tranziții rapide și de calitate în ocupare pentru tinerii absolvenți, prin dezvoltarea resurselor umane, prin stimularea culturii și a inițiativei antreprenoriale și prin stimularea creării de noi oportunități și locuri de muncă. Totodată, vor fi implementate măsuri de creștere a calității ocupării, promovare a unei forțe de muncă competente, calificate și adaptabile, avându-se în vedere combaterea excluziunii sociale și promovarea dialogului social pentru a crește convergența și pentru a îmbunătăți reziliența, dar și pentru a reduce disparitățile la nivel teritorial. Procesul de realizare a obiectivului general se va baza pe inovarea socială, respectiv idei, servicii și modele noi de servicii publice și private, inclusiv în cadrul oferit de parteneriate care să genereze soluții adaptate și să abordeze de o manieră cuprinzătoare complexitatea societală crescută a României contemporane.

**1.1 Obiectivul tematic, rezultate așteptate**

**Obiectivul tematic 08 -** Promovarea unei ocupări sustenabile și de calitate a forței de muncă și sprijinirea mobilității forței de muncă

**Prioritatea de investiții 8.i:** Accesul la locuri de muncă pentru persoanele aflate în căutarea unui loc de muncă și pentru persoanele inactive, inclusiv pentru șomerii de lungă durată și pentru persoanele cu șanse mici de angajare, inclusiv prin inițiative locale de angajare și sprijin pentru mobilitatea forței de muncă

**Axa prioritară 3: Locuri de muncă pentru toți**

**Obiectivul Specific 3.1:** Creșterea ocupării șomerilor și a persoanelor inactive, cu accent pe șomerii de lungă durată, lucrătorii vârstnici (55-64 ani), persoanelor cu dizabilități, persoanelor cu nivel redus de educație

**Obiectivul Specific 3.4:** Îmbunătățirea nivelului de competențe, inclusiv prin evaluarea și certificarea competențelor dobândite în sistem non-formal și informal al șomerilor și persoanelor inactive, cu accent pe șomerii de lungă durată, lucrătorii vârstnici (55-64 ani), persoanelor cu dizabilități, persoanelor cu nivel redus de educație

**Rezultate așteptate:**

* Ocupare crescută a șomerilor și a persoanelor inactive, cu accent pe șomerii de lungă durată, lucrătorii vârstnici (55-64 ani), persoanelor cu dizabilități, persoanelor cu nivel redus de educație
* Număr crescut de șomeri și persoane inactive, cu accent pe șomerii de lungă durată, lucrătorii vârstnici (55-64 ani), persoanele cu dizabilități, persoanele cu nivel redus de educație care și-au îmbunătățit competențele/ care și-au validat competențele dobândite în sistem non-formal și informal urmare a sprijinului primit

## **1.2 Tipul apelului de proiecte și perioada de depunere proiectelor**

Prezentul apel de propuneri de proiecte este un apel de tip competitiv, cu termen limita de depunere.

Prezentul apel sunt destinat regiunilor mai puțin dezvoltate: Centru; Nord Est; Sud Muntenia; Sud Est; Sud Vest Oltenia; Vest; Nord Vest.

În cadrul apelului de propuneri de proiecte se pot depune proiecte care să vizeze una sau mai multe regiuni de dezvoltare, exclusiv dintre cele 7 mai sus amintite.

**SISTEMUL INFORMATIC MySMIS 2014 VA FI DESCHIS ÎN DATA DE ... 2022 ORA 16.00 SI SE VA ÎNCHIDE IN DATA DE ... 2022, ORA 16.00.**

Elaborarea propunerii de proiect va urma fazele mecanismului competitiv, descrise in Metodologia de verificare, evaluare si selecție a proiectelor in cadrul Programului Operațional Capital Uman 2014-2020.

## **1.3. Acțiunile sprijinite în cadrul apelului**

În vederea facilitării inserției membrilor grupului țintă pe piața muncii și ocupării durabile a acestora, se impune ca măsurile destinate acestora să fie furnizate de o manieră personalizată și adaptată nevoilor, competențelor și intereselor acestora si adaptat nevoilor reale ale angajatorilor pe piața muncii.

În acord cu prevederile POCU 2014-2020, activitățile considerate eligibile sunt cele care urmăresc atingerea obiectivelor specifice 3.1 & 3.4.

În cadrul prezentului apel de proiecte, sunt eligibile următoarele activități:

*ACTIVITATEA 1 (activitate relevantă și obligatorie): Furnizarea de servicii specializate pentru stimularea ocupării, în conformitate cu prevederile Legii nr.76/2002 privind sistemul asigurărilor pentru șomaj și stimularea ocupării forței de muncă, cu modificările și completările ulterioare, respectiv*:

* Servicii de informare și consiliere profesională;
* Servicii de mediere a muncii,

organizate și desfășurate în conformitate cu prevederile Legii nr.76/2002 privind sistemul asigurărilor pentru șomaj și stimularea ocupării forței de muncă, cu modificările și completările ulterioare.

Următorul aspect trebuie avut în vedere în fundamentarea cererii de finanțare:

* Având în vedere dimensiunea indicatorului de ocupare (minimum 35% din persoanele din grupul țintă care beneficiază de sprijin să fie angajate), **activitatea de mediere va fi o activitate obligatorie pentru toți membrii grupul țintă care beneficiază de sprijin pentru angajare**.

*ACTIVITATEA 2 (activitate relevantă și obligatorie): Organizarea și derularea de programe de formare profesională a adulților, în conformitate cu prevederile Ordonanței Guvernului nr. 129/2000 privind formarea profesională a adulților, republicată, cu modificările și completările ulterioare.*

Formarea profesională trebuie să fie realizată de către furnizori de formare profesională autorizați în conformitate cu prevederile Ordonanței Guvernului nr. 129/2000 privind formarea profesională a adulților, republicată, si se organizează prin programe de inițiere, calificare, recalificare, perfecționare, specializare, programe finalizate cu certificate de calificare sau de absolvire.

NB. In cadrul acestui apel vor fi sprijinite si **masurilor care conduc la obținerea certificatului de competente profesionale emis de către ANC, pentru completarea numărului de ore necesare obtinerii certificatului de calificare**.

Următoarele aspecte trebuie avute în vedere în fundamentarea cererii de finanțare:

* Programele de formare vor ține cont de **nevoile pieței muncii din regiunea/regiunile de implementare** si vor viza derularea de programe de formare necesare angajatorilor ce activează în unul din următoarele sectoare economice:
* **Turism și eco-turism**
* **Textile și pielărie**
* **Lemn și mobilă**
* **Construcții**
* **Industrie auto și componente**
* **Procesarea alimentelor și a băuturilor**
* **Sănătate și produse farmaceutice**
* **Energie și management de mediu**
* **Bioeconomie (agricultura, silvicultură, pescuit și acvacultură), biofarmaceutică și biotehnologii**
* În cadrul Cererii de finantare solicitantul va prezenta explicit programele de formare ce urmează a fi derulate în cadrul proiectului și va fundamenta selectarea fiecărui program de formare pe baza unei **analize de nevoi derulate la nivelul angajatorilor ce activează în sectoarele economice mai sus amintite**.
* Pentru fiecare program de formare se va prezenta și se va demonstra, suplimentar analizei de nevoi, faptul că **cel puțin 3 angajatori din regiunea/regiuniile implementare a proiectului, care activează în unul din sectoarele economice vizate de prezentul apel de propuneri de proiecte sunt în căutarea de angajați care sunt calificați/certificați în calificarea/certificarea propusă spre finanțare**. Astfel, pentru fiecare program de formare se vor prezenta certificatul ONRC al celor 3 întreprinderi din care să rezulte autorizarea activității pe cel puțin unul din codurile CAEN menționate în Anexa 3 la prezentul Ghid al Solicitantului precum și o un document asumat de către reprezentantul legal (adresă/declaratie/etc.) din care rezultă faptul că întreprinderea are în vedere angajarea unor persoane care dețin calificarea/certificarea propusă spre finanțare.

N.B: Proiectele care propun un număr mai mare de 3 angajatori vor fi punctate suplimentar.

* Programele de formare propuse spre finanțare trebuie să conțină în mod obligatoriu o componenta de **pregătire practică de minim 2/3 din perioada de derulare a programului de formare/calificare**.
* În perioada de implementare a proiectului, fiecare grupă de participanți la programele de formare va parcurge cel puțin **50% din componenta de pregătire practică la un angajator ce activează în sectoarele economice cu potențial competitiv identificate prin codurile CAEN menționate în Anexa 3** la prezentul Ghid al Solicitantului. În acest sens, în procesul de raportare tehnică a progresului proiectului se vor atașa acordurile de colaborare între furnizorul de formare profesională și angajator prin care cel puțin 50% din perioada de pregătire practică se derulează la punctul/punctele de lucru ale angajatorului și documente care demonstrează derularea efectivă a perioadei de pregătire practică la angajator.

Angajatorul care va asigura derularea pregătirii practice a grupului țintă trebuie să indeplinească următoarele condiții:

* Să activeze în unul din sectoarele economice vizate de prezentul apel de propuneri de proiecte, demonstrat prin depunerea odată cu Rapoartele Tehnice de Progres a unor certificate ONRC din care să rezulte autorizarea activității pe cel puțin unul din codurile CAEN menționate în anexa 3 la prezentul Ghid al Solicitantului
* Să aibe punct/puncte de lucru în regiunea/regiunile de implementare a proiectului
* Să nu fie beneficiar/lider de parteneriat sau partener în proiect.

N.B: Proiectele prin care sunt asumate perioade de derulare a stagiilor de pregătire practică la angajatori mai mari pe perioade mai mari de 50% vor fi punctate suplimentar.

*ACTIVITATEA 3 (activitate relevantă): Evaluarea și certificarea competențelor profesionale obținute pe alte căi decât cele formale.*

Activitatea de evaluare și certificarea competențelor profesionale obținute pe alte căi decât cele formale, respectiv non-formale și/sau informale are în vedere recunoașterea competențelor aferente cerințelor locurilor de muncă.

NB: Obligațiile si drepturile beneficiarului si/sau partenerilor acestuia menționate actvitatea 2 se mențin și pentru ocupațiile/calificările incluse în proiect ce vor fi certificate urmare a implementării activității 3.

*ACTIVITATEA 4 (activitate suport): Activități de acompaniere, adresate exclusiv persoanelor cu nivelurile de ocupabilitate C și D, respectiv ”greu ocupabil” și ”foarte greu ocupabil” (conform Procedurii de lucru aprobată prin Ordinul Președintelui ANOFM2), în vederea sprijinirii acestora pentru participarea la activitățile proiectului*.

Conform prevederilor art. 58 din Legea nr. 76/2002 privind sistemul asigurărilor pentru șomaj și stimularea ocupării forței de muncă, cu modificarile si completarile ulterioare, persoanele cărora le-a fost stabilit nivelul de ocupabilitate „greu ocupabil” şi „foarte greu ocupabil” ca urmare a profilării, pot beneficia de servicii de îndrumare pe parcursul procesului de integrare socio-profesională la noul loc de muncă, prevăzute după încadrarea în muncă pe o perioadă de maximum 3 luni, cu acordul angajatorului.

Exemple de activități de acompaniament, dar fără a se limita la acestea:

* servicii de asistență (creșă, afterschool, acompaniere) pentru persoanele aflate în îngrijirea persoanei din grupul tinta, pe durata prezenței acestuia la locul de muncă.

NB: În ceea ce privește serviciile de asistență (creșa, afterschool) se va finanta doar cheltuiala aferenta serviciilor de creșă si/sau afterschool (plata lunara/anuala a taxelor de creșă si/sau afterschool) pentru copiii persoanelor din grupul tinta (exclusiv cele cu nivelurile de ocupabilitate C și D, respectiv ”greu ocupabil” și ”foarte greu ocupabil”), pe perioada implementarii proiectului.

* În vederea stimulării angajării grupul țintă, beneficiarul finanțării nerambursabile va putea acorda membrilor grupului țintă care ocupă un loc de muncă urmare a activităților proiectului **un sprijin în natură pentru angajare constând în echipament de lucru, trusă profesională și/sau alte materiale adaptate specificului locului de muncă** pe care urmează să-l ocupe membrul grupului țintă.
* **Angajatorii care angajează persoane din grupul țintă se pot adresa structurilor teritoriale ale ANOFM pentru a beneficia de subvențiile acordate conform art.85 Legea 76/2002**, respectiv: Angajatorii care încadrează în muncă, pe perioadă nedeterminată, șomeri în vârstă de peste 45 de ani, șomeri care sunt părinți unici susținători ai familiilor monoparentale, șomeri de lungă durată sau tineri NEET primesc lunar, pe o perioadă de 12 luni, pentru fiecare persoană angajată din aceste categorii, o sumă în cuantum de 2.250 lei, cu obligația menținerii raporturilor de muncă sau de serviciu cel puțin 18 luni.

## 

## **1.4. Teme secundare FSE**

În cadrul AP 3/ PI 8.i/ OS 3.1 & 3.4 sunt vizate temele secundare prezentate în tabelul de mai jos.

În cererea dumneavoastră de finanțare va trebui să evidențiați în secțiunea relevantă, tema/temele secundară/secundare vizată/vizate, descrierea modului in care proiectul dumneavoastră contribuie la aceasta temă secundară/aceste teme secundare, precum și costul estimat al măsurilor din proiect care vizează tema/temele secundare.

Alocările din tabelul de mai jos reprezintă alocări indicative la nivelul AP 2. Prin urmare, în cadrul proiectului vor trebui evidențiate sumele calculate pentru măsurile care vizează teme secundare relevante pentru proiect.

| AP 2 - Îmbunătățirea situației tinerilor din categoria NEETs | | | |
| --- | --- | --- | --- |
| Fond | Categoria de regiune | Codul | Pondere din alocare |
| ESF | Mai puțin dezvoltate | 01. Sprijinirea tranziției către o economie cu emisii scăzute de dioxid de carbon și eficientă din punctul de vedere al utilizării resurselor | 2% |
| ESF | Mai puțin dezvoltate | 02. Inovare socială | 1 % |
| ESF | Mai puțin dezvoltate | 05. Îmbunătățirea accesibilității, a utilizării și a calității tehnologiilor informației și comunicațiilor | 1% |
| ESF | Mai puțin dezvoltate | 06. Nediscriminare | 2% |

În dezvoltarea cererii de finanțare, prin anumite activități, veți viza cel puțin o temă secundară dintre cele aferente axei prioritare. Pentru respectiva temă secundară veți avea în vedere un buget care să reprezinte minim procentul indicat în tabel calculat la totalul cheltuielilor eligibile ale proiectului.

În cadrul cererii de finanțare, la secțiunea „Buget - Activități și cheltuieli”, solicitantul va menționa în câmpul „Justificarea cheltuielii” tema secundară vizată de cheltuiala respectivă și va explica modul în care cheltuiala contribuie la tema secundară și care este procentul din cheltuială aferent temei secundare vizate.

**Aspecte privind inovarea socială**

Inovarea socială devine tot mai importantă la nivel european, având în vedere rolul său de promovare a unor soluții și modalități noi, creative, de rezolvare a problemelor cu care se confruntă anumite comunități și societatea în ansamblul său.

POCU va promova inovarea socială, în special cu scopul de a testa, eventual implementa la scară largă soluții inovatoare, inclusiv la nivel local sau regional, pentru a aborda provocările sociale, în parteneriat cu partenerii relevanți din sectorul privat, public și ONG, comunitate și sectorul de întreprinderi sociale.

În contextul obiectivelor specifice 3.1, & 3.4., temele de inovare socială ar putea implica:

* dezvoltarea de parteneriate (ex. cu reprezentanți relevanți ai mediului de afaceri/ academic/ de formare etc.) pentru dezvoltarea de abordări inovative pentru integrarea pe piața forței de muncă a persoanelor din grupul țintă, persoane de etnie romă etc./ atragerea de investitori pentru valorificarea oportunităților create în contextul sprijinului disponibil pentru aceste persoane
* orientarea acțiunilor de formare/ consiliere și sprijinul pentru angajare către acele domenii relevante pentru asigurarea creșterii la nivel local și regional în funcție de potențialul identificat
* dezvoltarea de noi abordări pentru furnizarea de competențe de bază într-un mod care să răspundă nevoilor individuale și de afaceri
* activități și inițiative care vizează promovarea egalității de șanse/ dezvoltarea durabilă
* crearea de modele de afaceri pentru a spori participarea pe piața muncii etc.
* alte teme de inovare socială pot apărea în perioada de implementare a POCU (conform art. 9 alin 2 din Regulamentul (UE) nr. 1304/2013 al Parlamentului European și al Consiliului din 17 decembrie 2013 privind Fondul social european și de abrogare a Regulamentului (CE) nr. 1081/2006 al Consiliului).

## **1.5 Teme orizontale**

În cadrul proiectului dumneavoastră va trebui să evidențiați, în secțiunea relevantă din cadrul cererii de finanțare, contribuția la temele orizontale stabilite prin POCU 2014-2020.

**Prin activitățile propuse în cadrul proiectului trebuie asigurată contribuția la cel puțin una din temele orizontale de mai jos.**

* **Dezvoltare durabilă** - în cadrul procesului de selecție pot fi acordate puncte suplimentare proiectelor care contribuie la tema orizontală – sprijinirea tranziției către o economie bazată pe emisii scăzute de carbon sau celor care propun în implementarea operațiunilor aspecte legate de locuri de muncă verzi,
* **Egalitatea de șanse, non-discriminarea etc,**
* **Utilizarea TIC și contribuția la dezvoltarea de competențe digitale**.

Pentru informații privind temele orizontale se va consulta: Ghid – integrare teme orizontale în cadrul proiectelor finanțate din FESI 2014-2020 disponibil la <http://www.fonduri-ue.ro/orientari-beneficiari>.

## **1.6 Tipuri de solicitanți și parteneri eligibili**

* **Furnizori acreditați de servicii specializate pentru stimularea ocupării forței de muncă** - acreditați în conformitate cu prevederile Hotărârii Guvernului nr. 277/2002 privind aprobarea Criteriilor de acreditare a furnizorilor de servicii specializate pentru stimularea ocupării forței de muncă, cu modificările și completările ulterioare;
* **Furnizori autorizați de formare profesională** – autorizați în conformitate cu prevederile Ordonantei Guvernului nr.129/2000 privind formarea profesionala a adulților, republicată, cu modificările și completările ulterioare;
* **Centre autorizate de evaluare și certificare a competențelor profesionale obținute pe alte căi decât cele formale,** acreditate conform Ordinului ministrului educaţiei şi cercetării şi al ministrului muncii, solidarităţii sociale şi familiei nr. 4.543/468/2004, pentru aprobarea Procedurii de evaluare şi certificare a competenţelor profesionale obţinute pe alte căi decât cele formale, cu modificările şi completările ulterioare;
* **Asociații și fundații** – persoane juridice de drept privat constituite conform Ordonanței Guvernului nr.26/2000 cu privire la asociații și fundații, cu modificările și completările ulterioare;
* **Organizații sindicale** (sindicate, federații sindicale, confederații sindicale sau uniuni sindicale teritoriale) - persoane juridice de drept privat, constituite în conformitate cu Legea dialogului social nr.62/2011, republicată, cu modificările și completările ulterioare;
* **Organizații patronale** (patronate, federații patronale, confederații patronale sau uniuni patronale teritoriale) - persoane juridice de drept privat fără scop patrimonial, constituite în conformitate cu Legea dialogului social nr.62/2011, republicată, cu modificările și completările ulterioare;
* **Camere de Comerţ şi Industrie –** persoane juridice de utilitate publică, organizații autonome, neguvernamentale, fără scop patrimonial, organizate în temeiul dispoziţiilor din Legea camerelor de comerţ din România nr.335/2007, cu modificările şi completările ulterioare.
* **Universități**
* Parteneriate ale solicitanților menționați mai sus

**Solicitanții pot depune proiecte individual sau în parteneriat.**

Solicitanți și/sau partenerii pot avea sediul social în orice regiune de dezvoltare din România.

**Partenerii transnaționali nu sunt eligibili pe aceste apeluri de proiecte.**

**NB:** În cazul în care proiectul se implementează în parteneriat, este obligatoriu ca fiecare partener să fie implicat în cel puțin o activitate **relevantă** menționată la secțiunea 1.3 din prezentul ghid.

**NB:** Pentru solicitant și/sau parteneri în cadrul proiectului, este obligatoriu să fie atașate la cererea de finanțare autorizațiile/acreditările în funcție de activitățile pe care aceștia le vor implementa in cadrul proiectului, după cum urmează:

* Acreditarea ca furnizor de servicii specializate pentru stimularea ocupării forței de muncă (Hotărârea Guvernului nr. 277/2002 privind aprobarea Criteriilor de acreditare a furnizorilor de servicii specializate pentru stimularea ocupării forţei de muncă, cu modificările și completările ulterioare), respectiv acreditarea pentru servicii specializate de informare si consiliere pe piata muncii;
* Acreditarea ca furnizor de servicii specializate pentru stimularea ocupării forței de muncă (Hotărârea Guvernului nr. 277/2002 privind aprobarea Criteriilor de acreditare a furnizorilor de servicii specializate pentru stimularea ocupării forţei de muncă, cu modificările și completările ulterioare), respectiv acreditarea pentru servicii specializate de mediere pe piata muncii interne;
* Autorizarea ca furnizor de formare profesională (Ordonanta Guvernului nr.129/2000 privind formarea profesionala a adultilor, republicată, cu modificările și completările ulterioare );
* Autorizarea centrului de evaluare a competențelor dobândite în sistem non-formal și informal (Ordinului ministrului educaţiei şi cercetării şi al ministrului muncii, solidarităţii sociale şi familiei nr. 4.543/468/2004, cu modificările şi completările ulterioare)

**NB:** În situația în care la data depunerii cererii de finanțare, furnizorii de formare profesională saucentrele de evaluare și certificarea competențelor profesionale nu sunt autorizați/autorizate strict în ocupația/ocupațiile pentru care se organizează activități de formare profesională sau activități de evaluare și certificare a competențelor profesionale, aceștia trebuie sa transmită cel puțin o autorizare valabilă la data încărcării în sistemul informatic a cererii de finanțare, obținută într-o oricare altă ocupație.

## **1.7 Durata proiectului**

Durata maximă a proiectului este de **12 luni**.

La completarea cererii de finanțare în sistemul electronic va trebui evidențiată durata fiecărei activități și sub activități incluse în proiect.

## **1.8 Grup țintă**

În cadrul prezentului apel de proiecte grupul țintă eligibil va cuprinde șomeri și persoane inactive, cu accent pe șomerii de lungă durată, lucrătorii vârstnici (55-64 ani), persoanele cu dizabilități, persoanele cu nivel redus de educație.

In sensul prezentului apel de propuneri de proiecte „Persoana cu nivel scăzut de calificare” reprezintă o persoană cu un nivel de educație ISCED 0-2 (cel mult studii gimnaziale absolvite), sau care are studii de nivelul ISCED 3 dar acestea nu mai sunt cerute de piața muncii sau au ocupații din grupa majoră 9 cf. COR – Muncitori Necalificați sau alte ocupații precum personal casnic pentru îngrijire.

Apartenența la grupul țintă se va realiza la intrarea în proiect (data la care persoana va beneficia pentru prima dată de sprijinul oferit prin proiect) prin declarație pe propria răspundere a persoanei din grupul țintă sau a persoanelor / instituțiilor abilitate si/sau prin atașarea de documente doveditoare.

**Numărul minim obligatoriu al persoanelor care compun grupului țintă și care beneficiază de sprijin în cadrul proiectului este de 100 persoane (indicatorul de realizare 4.S.8) - element de eligibilitate proiect.**

N.B: proiectele care propun valori mai mari pentru indicatorii de rezultat ce vizează dobândirea unui loc de muncă vor fi punctate suplimentar.

Identificarea, recrutarea și menținerea grupului țintă în proiect sunt obiective care intră în responsabilitatea beneficiarului.

Apartenența la grupul țintă se va realiza la intrarea în operațiune/proiect (data la care persoana va beneficia pentru prima dată de sprijinul oferit prin proiect), prin semnarea unei declarații pe proprie răspundere a persoanei din grupul țintă și/sau prin atașarea de documente doveditoare pentru situația vizată.

* Fiecare membru al grupului ținta va beneficia de **măsuri personalizate**. Proiectele care nu prevăd măsuri personalizate si integrate pentru toți membrii grupului ținta nu vor fi acceptate la finanțare.

În acest sens, solicitantul și partenerii (dacă este cazul) vor completa și semna o Declarație pe propria răspundere privind asigurarea de măsuri personalizate și integrate pentru fiecare membru din grupul țintă (Anexa 4 la prezentul ghid). Prin măsuri integrate, în accepțiunea prezentului apel de propuneri de proiecte se înțelege că fiecare membru al grupului țintă beneficiază de:

* servicii specializate pentru stimularea ocupării, în conformitate cu prevederile Legii nr.76/2002 privind sistemul asigurărilor pentru șomaj și stimularea ocupării forței de muncă, cu modificările și completările ulterioare atât pe componenta de informare și consiliere cât și pe componenta de mediere pe piața muncii

și minim unul din următoarele servicii:

* Evaluarea și certificarea competențelor profesionale obținute pe alte căi decât cele formale
* Servicii de formare profesională a adulților, în conformitate cu prevederile Ordonanței Guvernului nr. 129/2000 privind formarea profesională a adulților, republicată, cu modificările și completările ulterioare

**NB: Solicitantul si partenerii, daca este cazul, la momentul depunerii cererii de finanțare vor depune o declarație pe propria răspundere prin care se obliga sa nu angajeze persoanele din grupul ținta in propria entitate juridica sau filialele/sucursalele sale**(Anexa 5 la prezentul ghid)**.**

**NB:** Prin sintagma ”ocupare” se înțelege fie angajarea cu contract individual de munca a persoanei din grupul țintă, fie persoana din grupul țintă a înființat o societate cu personalitate juridică, conform Legii nr.31/16.11.1990 privind societățile, republicată, cu modificările și completările ulterioare, fie aceasta a înregistrat și autorizat funcționarea ca persoană fizică autorizată, sau ca întreprinzător titular al unei întreprinderi individuale, conform OUG nr.44/16.04.2008**,** privind desfasurarea activitatilor economice de catre persoanele fizice autorizate, intreprinderile individuale si intreprinderile familiale, cu modificările și completările ulterioare.

**NB: In cadrul PI 8.i - AP 3, nu sunt eligibili tinerii NEETs șomeri (ex. tineri NEETs șomeri de lungă durată, tineri NEETs aparținând minorităţii roma, tineri NEETs din mediul urban sau rural etc.) pentru acțiuni de tipul celor finanțate prin AP 1 și 2.**

N.B. Beneficiarii de finanțare nerambursabilă au obligația de a respecta prevederile Regulamentului (UE) nr. 679 din 27 aprilie 2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date (Regulamentul general privind protecția datelor), transpuse în legislația națională prin Legea nr. 190/2018, precum și prevederile Directivei 2002/58/CE privind prelucrarea datelor personale și protejarea confidențialității în sectorul comunicațiilor publice (Directiva asupra confidențialității și comunicațiilor electronice), transpusă în legislația națională prin Legea nr. 506/2004 privind prelucrarea datelor cu caracter personal și protecția vieții private în sectorul comunicațiilor electronice, cu modificările și completările ulterioare.

Astfel, participanții la activitățile proiectului vor fi informați despre obligativitatea de a furniza datele lor personale si despre faptul că datele lor personale vor fi prelucrate în aplicațiile electronice SMIS/MySMIS, în toate fazele de evaluare/ contractare/ implementare/ sustenabilitate a proiectului, cu respectarea dispozițiilor legale menționate. Beneficiarii trebuie să facă dovada ca au obținut consimțământul pentru prelucrarea datelor cu caracter personal de la fiecare participant, în conformitate cu prevederile legale menționate.

Depunerea cererii de finanțare reprezintă un angajament ferm privind acordul solicitantului în nume propriu și/sau pentru interpuși, cu privire la prelucrarea datelor cu caracter personal procesate în evaluarea proiectului.

## **1.9. Indicatori specifici de program**

Fiecare propunere de proiect va avea în vedere următoarele ținte minime obligatorii pentru indicatorii de realizare/rezultat imediat (criteriu de eligibilitate proiect):

| **Indicatori de rezultat imediat** | | | | **Indicatori de realizare** | | | |
| --- | --- | --- | --- | --- | --- | --- | --- |
| **Cod** | **Regiune de dezvoltare** | **Denumire indicator** | **Ținta minimă solicitată** | **Cod** | **Regiune de dezvoltare** | **Denumire indicator** | **Ținta minimă solicitată** |
| 4S6 | Regiuni mai puțin dezvoltate | Persoane care, la încetarea calității de participant, dobândesc o calificare, din care:   * șomeri și inactivi | Ținta minimă pentru indicatorul **4S6** este de **64% din indicatorul de realizare 4S8** | 4S8 | Regiuni mai puțin dezvoltate | Persoane care beneficiază de sprijin, din care:   * șomeri și inactivi | Pentru indicatorul de realizare 4S8 este de 100 de persoane |
| 4S201 | Regiuni mai puțin dezvoltate | Persoane care primesc un loc de muncă, inclusiv cele care desfășoară o activitate independentă, din care:   * șomeri și inactivi | Ținta minimă pentru indicatorul **4S201** este de **35% din indicatorul de realizare 4S8** |  |  |  |  |

**Raportarea indicatorilor:**

Conform Regulamentului (UE) nr. 1304/2013 al Parlamentului European și al Consiliului din 17 decembrie 2013 privind Fondul social european și de abrogare a Regulamentului (CE) nr. 1081/2006 al Consiliului, „Participanți” sunt *persoanele care beneficiază în mod direct de o intervenție din FSE, care pot fi identificate și cărora li se pot solicita caracteristicile, și pentru care sunt angajate cheltuieli specifice. Alte persoane nu vor fi clasificate ca participanți.*

Conform Regulamentului (UE) nr. 1304/2013 al Parlamentului European și al Consiliului din 17 decembrie 2013 privind Fondul social european și de abrogare a Regulamentului (CE) nr. 1081/2006 al Consiliului, art. 5 *”Toți indicatorii comuni de realizare și de rezultat trebuie raportați pentru toate prioritățile de investiții”.* Pentru a răspunde acestei cerințe, solicitantul va avea obligația raportării indicatorilor comuni, conform **ghidului de raportare indicatori (comuni și specifici de program).**

Toate datele aferente indicatorilor privind participanții trebuie raportate conform atributelor menționate în anexa I a Regulamentului (UE) nr. 1304/2013 al Parlamentului European și al Consiliului din 17 decembrie 2013 privind Fondul social european și de abrogare a Regulamentului (CE) nr. 1081/2006 al Consiliului)

Solicitantul va putea selecta dintr-o listă predefinită în aplicația informatică indicatorii aferenți cererii de propuneri de proiecte și va completa ținte pentru acei indicatori pentru care se solicită acest lucru, așa cum i se va semnala și în sistemul informatic.

Definițiile indicatorilor de rezultat și realizare se regăsesc în Ghidul practic pentru colectarea și raportarea indicatorilor POCU/Fișele individuale ale indicatorilor POCU, disponibile la adresa <http://www.fonduri-ue.ro/fisele-individuale-ale-indicatorilor-pocu>.

După semnarea contractului de finanțare nerambursabilă cu AM/OI responsabil, dumneavoastră, în calitate de beneficiar, va trebui să demarați procedurile legale în vederea înregistrării ca operator de date cu caracter personal. Participanții, în conformitate cu prevederile legale în vigoare, vor semna o declarație prin care își dau acordul privind utilizarea și publicarea datelor personale.

## **1.10. Alocarea financiară stabilită**

Pentru prezentelor apeluri de proiecte, alocarea este de 60.000.0000 euro (contribuția UE + contribuția națională) din care 51.000.000 FSE (85%) și 9.000.000 euro contribuție națională (15%)

## **1.11 Valoarea maximă a proiectului, rata de cofinanțare**

### **1.11.1 Valoarea maximă a proiectului**

Bugetul proiectului va fi exprimat DOAR în lei.

Valoarea maximă a proiectului este de 1.000.000 euro (criteriu de eligibilitate).

Valoarea minimă a asistenței financiare nerambursabile (FSE + BS ) este de 101.000 euro.

Cursul de schimb care va fi utilizat pentru stabilirea acestei valori este cursul Inforeuro aferent lunii septembrie 2022, respectiv 1 EURO = 4,8657 RON, disponibil la următoarea adresa: <http://ec.europa.eu/budget/contracts_grants/info_contracts/inforeuro/index_en.cfm>.

### **1.11.2 Contribuția proprie minima a solicitantului**

Contribuția proprie minima a solicitantului reprezintă o valoare obținuta prin aplicarea procentului minim de cofinanțare proprie (C.pr) la valoarea eligibila angajata de solicitant in cadrul proiectului.

In cadrul prezentului apel de proiecte, procentul minim de cofinanțare proprie (C.pr.) obligatoriu pentru fiecare tip de entitate juridica, este prezentat in secțiunea 4.3.1. Cofinanțarea proprie minima a beneficiarului din cadrul documentului Orientări privind accesarea finanțărilor in cadrul Programului Operațional Capital Uman 2014-2020, cu modificările si completările ulterioare.

Pe parcursul implementării proiectului, cheltuielile necesare derulării proiectului angajate de Solicitant/parteneri, dar care nu fac parte din cheltuielile declarate eligibile în cadrul acestui apel, vor fi suportate de către acesta.

# **CAPITOLUL 2. Reguli pentru acordarea finanțării**

**2.1 Eligibilitatea solicitantului**

Se va avea în vedere capitolul relevant din *documentul Orientări privind accesarea finanțărilor în cadrul Programului* Operațional Capital Uman *2014-2020, cu modificările si completările ulterioare,* disponibil la <http://mfe.gov.ro/programe/autoritati-de-management/am-pocu/> .

## **2.2. Eligibilitatea proiectului**

Se va avea în vedere capitolul relevant din *documentul Orientări privind accesarea finanțărilor în cadrul Programului* Operațional Capital Uman *2014-2020, cu modificările si completările ulterioare,* disponibil la <http://mfe.gov.ro/programe/autoritati-de-management/am-pocu/> .

## **2.3. Încadrarea cheltuielilor**

Listă privind încadrarea cheltuielilor aferente proiectului în categoriile/ subcategoriile de cheltuieli conform MySMIS:

|  |  |  |  |
| --- | --- | --- | --- |
| A) Pentru implementarea activităților proiectului [cu excepția implementării cursurilor de calificare/recalificare de nivel 2 (360 ore), nivel 3 (720 ore) sau nivel 4 (1080 ore)], decontarea cheltuielilor se realizează pe bază de costuri reale prin raportare la lista orientativă privind încadrarea cheltuielilor eligibile aferente proiectului în categoriile/subcategoriile de cheltuieli conform MySMIS: **Cheltuieli directe – Cheltuielile eligibile directe reprezintă cheltuieli care pot fi atribuite unei anumite activități individuale din cadrul proiectului si pentru care este demonstrata legătura cu activitatea/sub activitatea in cauza** | | | |
|  | **Categorie MySMIS** | **Subcategorie MySMIS** | **Subcategoria (descrierea cheltuielii) conține:** |
| Cheltuielile eligibile directe care nu intră sub incidența ajutorului de minimis | 9-Cheltuieli aferente managementului de proiect | 23-Cheltuieli salariale cu managerul de proiect | * Salariu manager de proiect |
| 25-Cheltuieli salariale | 83-Cheltuieli salariale cu personalul implicat in implementarea proiectului (în derularea activităților, altele decât management de proiect) | * Salarii pentru personalul implicat in implementarea proiectului altele decât management de proiect.   NB: nu vor fi incluse articole de cheltuiala aferente lectorilor implicați în implementarea programelor de formare profesională (nivel 2, 3 sau 4), care vor fi decontate de la subcategoriile MySMIS 210, 211 sau 212. |
| 164-Contribuții sociale aferente cheltuielilor salariale și cheltuielilor asimilate acestora (contribuții angajați și angajatori) | * Contribuții angajat și angajator pentru manager de proiect * Contribuții angajați și angajatori pentru personalul implicat in implementarea proiectului altele decât management de proiect.   NB: nu vor fi incluse articole de cheltuiala aferente lectorilor implicați în implementarea programelor de formare profesională (nivel 2, 3 sau 4), care vor fi decontate de la subcategoriile MySMIS 210, 211 sau 212. |
| 87 - Onorarii/venituri asimilate salariilor pentru experți proprii/cooptați | * Onorarii/venituri asimilate salariilor pentru experți proprii/cooptați |
| 27-Cheltuieli cu deplasarea | 98-Cheltuieli cu deplasarea pentru personal propriu și experți implicați in implementarea proiectului | * Cheltuieli pentru cazare * Cheltuieli cu diurna personalului propriu * Cheltuieli pentru transportul persoanelor (inclusiv transportul efectuat cu mijloacele de transport în comun sau taxi, gară, autogară sau port și locul delegării ori locul de cazare, precum și transportul efectuat pe distanta dintre locul de cazare și locul delegării) * Taxe și asigurări de călătorie și asigurări medicale aferente deplasării   NB: nu vor fi incluse articole de cheltuiala aferente lectorilor implicați în implementarea programelor de formare profesională (nivel 2, 3 sau 4), care vor fi decontate de la subcategoriile MySMIS 210, 211 sau 212. |
| 97-Cheltuieli cu deplasarea pentru participanți - grup țintă | * Cheltuieli pentru cazare * Cheltuieli pentru transportul persoanelor (inclusiv transportul efectuat cu mijloacele de transport în comun sau taxi, gară, autogară sau port și locul delegării ori locul de cazare, precum și transportul efectuat pe distanta dintre locul de cazare și locul delegării) * Taxe și asigurări de călătorie și asigurări medicale aferente deplasării |
| 29-Cheltuieli cu servicii | 100-Cheltuieli pentru consultanță și expertiză, inclusiv pentru elaborare PMUD | * Cheltuieli aferente diverselor achiziții de servicii specializate, pentru care beneficiarul nu are expertiza necesară (de exemplu consultanță juridică necesară implementării activităților proiectului, formare profesională, consiliere profesională, servicii medicale aferente grupului țintă în vederea participării la programele de formare profesională etc.)   NB: nu vor fi incluse articole de cheltuiala programelor de formare profesională (nivel 2, 3 sau 4), care vor fi decontate de la subcategoriile MySMIS 210, 211 sau 212. |
| 104-Cheltuieli cu servicii pentru organizarea de evenimente și cursuri de formare | * Servicii de transport de materiale și echipamente * Pachete complete conținând transport, cazarea și/sau hrana participanților/ personalului propriu * Organizarea de evenimente * Editarea și tipărirea de materiale pentru sesiuni de instruire/formare   NB: nu vor fi incluse articole de cheltuiala aferente programelor de formare profesională (nivel 2, 3 sau 4), care vor fi decontate de la subcategoriile MySMIS 210, 211 sau 212. |
| 11-Cheltuieli cu taxe/ abonamente/ cotizații/ acorduri/ autorizații necesare pentru implementarea proiectului | 32-Cheltuieli cu taxe/abonamente/cotizații/acorduri/ autorizații/garanții bancare necesare pentru implementarea proiectului | * Cheltuielile pentru achiziția de publicații/abonamente la publicații, cărți relevante pentru obiectul de activitate al beneficiarului, în format tipărit și/sau electronic, precum și cotizațiile pentru participarea la asociații. * Achiziționare de reviste de specialitate, materiale educaționale relevante pentru operațiune, în format tipărit, audio și/ sau electronic; * Taxe de eliberare a certificatelor de calificare/ absolvire; * Taxe de participare la programe de formare/ educație;   NB: nu vor fi incluse articole de cheltuiala aferente programelor de formare profesională (nivel 2, 3 sau 4), care vor fi decontate de la subcategoriile MySMIS 210, 211 sau 212. |
| 21-Cheltuieli cu achiziția de active fixe corporale (altele decât terenuri și imobile), obiecte de inventar, materii prime și materiale, inclusiv materiale consumabile | 70-Cheltuieli cu achiziția de materii prime, materiale consumabile și alte produse similare necesare proiectului | * Materiale consumabile * Cheltuieli cu materii prime și materiale necesare derulării cursurilor practice * Materiale direct atribuibile susținerii activităților de educație și formare * Papetărie * Cheltuieli cu materialele auxiliare * Cheltuieli cu materialele pentru ambalat * Cheltuieli cu alte materiale consumabile * Licențe si software * Multiplicare   NB: nu vor fi incluse articole de cheltuiala programelor de formare profesională (nivel 2, 3 sau 4), care vor fi decontate de la subcategoriile MySMIS 210, 211 sau 212. |
| 23-Cheltuieli cu hrana | 81-Cheltuieli cu hrana | * Cheltuieli cu hrana pentru participanți (grup țintă) și alți participanți la activitățile proiectului |
| 5-Cheltuieli cu închirierea, altele decât cele prevăzute la cheltuielile generale de administrație | 9-Cheltuieli cu închirierea, altele decât cele prevăzute la cheltuielile generale de administrație | * Închiriere spații pentru desfășurarea diverselor activități ale operațiunii * Închiriere echipamente * Închiriere vehicule * Închiriere diverse bunuri |
| 51 - cheltuieli sub forma de bareme standard pentru costurile unitare | 210 - costuri calificare nivel 2 |  |
| 211 - costuri calificare nivel 3 |  |
| 212 - costuri calificare nivel 4 |  |
| 28-Cheltuieli de tip FEDR | 163 - cheltuieli de tip FEDR cu excepția construcțiilor, terenurilor, achiziția imobilelor | * Alte echipamente: * Echipamente de calcul și echipamente periferice de calcul * Cablare rețea internă * Achiziționare și instalare de sisteme și echipamente pentru persoane cu dizabilități * Mobilier, birotică, echipamente de protecție a valorilor umane și materiale * Alte cheltuieli pentru investiții. |
| 11-Cheltuieli cu taxe/ abonamente/ cotizații/ acorduri/ autorizații necesare pentru implementarea proiectului | 32 - cheltuieli cu taxe/abonamente/cotizații/acorduri/ autorizații/garanții bancare necesare pentru implementarea proiectului | * Cheltuielile pentru achiziţia de publicaţii/abonamente la publicaţii, cărţi relevante pentru obiectul de activitate al beneficiarului, în format tipărit şi/sau electronic, precum şi cotizaţiile pentru participarea la asociaţii. * Achiziționare de reviste de specialitate, materiale educaționale relevante pentru operațiune, în format tipărit, audio şi/ sau electronic; * Taxe de eliberare a certificatelor de calificare/ absolvire; * Taxe de participare la programe de formare/ educație; |
| 26-Cheltuieli cu subvenții/ burse/ premii/ ajutoare | 91 - subvenții | * Subventii (ajutoare, premii) pentru cursanti pe perioada derularii cursului * Sprijin în natură pentru angajare |
|  |  |  |  |
|  | **Cheltuieli indirecte – Cheltuielile eligibile indirecte reprezintă cheltuieli efectuate pentru funcționarea de ansamblu a proiectului si care nu pot fi atribuite unei anumite activități** | | |
|  | **Categorie MySMIS** | **Subcategorie MySMIS** | **Subcategoria (descrierea cheltuielii) conține:** |
|  | **44 - Cheltuieli indirecte conform art. 68** | **166 - Cheltuieli indirecte conform art. 68 din Regulamentului (UE) nr. 1303/2013** | * Salarii aferente experților suport pentru activitatea managerului de proiect * Salarii aferente personalului administrativ și auxiliar * Contribuții sociale aferente cheltuielilor salariale și cheltuielilor asimilate acestora (contribuții angajați și angajatori). * Chirie sediu administrativ al proiectului * Plata serviciilor pentru medicina muncii, prevenirea și stingerea incendiilor, sănătatea și securitatea în muncă pentru personalul propriu * Utilități:   a) apă și canalizare  b) servicii de salubrizare  c) energie electrică  d) energie termică și/sau gaze naturale  e) telefoane, fax, internet, acces la baze de date  f) servicii poștale și/sau servicii curierat   * Servicii de administrare a clădirilor:   a) întreținerea curentă  b) asigurarea securității clădirilor  c) salubrizare și igienizare   * Servicii de întreținere și reparare echipamente și mijloace de transport:   a) întreținere echipamente  b) reparații echipamente  c) întreținere mijloace de transport  d) reparații mijloace de transport   * Amortizare active * Conectare la rețele informatice * Arhivare documente * Cheltuieli aferente procedurilor de achiziție * Multiplicare, cu excepția materialelor de informare și publicitate * cheltuielile aferente garanțiilor oferite de bănci sau alte instituții financiare * taxe notariale * abonamente la publicații de specialitate * Cheltuieli financiare și juridice (notariale):   + prime de asigurare bunuri (mobile și imobile)   + asigurarea medicală pentru călătoriile în străinătate,   + prime de asigurare obligatorie auto (excluzând asigurarea CASCO)   + cheltuieli aferente deschiderii, gestionării și operării contului/conturilor bancare al/ale proiectului   Materiale consumabile:  a) cheltuieli cu materialele auxiliare  b) cheltuieli cu materialele pentru ambalat  c) cheltuieli cu alte materiale consumabile   * producția materialelor publicitare și de informare * tipărirea/multiplicarea materialelor publicitare și de informare * difuzarea materialelor publicitare și de informare * dezvoltare/adaptare pagini web * închirierea de spațiu publicitar * alte activități de informare și publicitate |
|  | Lista cheltuielilor indirecte aferente proiectului este indicativă; solicitantul nu trebuie să fundamenteze cheltuielile indirecte în bugetul proiectului, aceste cheltuieli fiind stabilite ca **rată forfetară de maximum 15% din costurile directe eligibile cu personalul** (prin aplicarea articolului 68 alineatul (1) litera (b) din Regulamentul (UE) nr. 1303/2013). | | |

Cheltuielile directe de personal reprezintă acele cheltuieli care derivă din încheierea de raporturi de serviciu/de muncă, inclusiv contribuțiile angajatului și angajatorului, cu respectarea prevederilor Legii nr. 53/2003 - Codul muncii, republicată, cu modificările și completările ulterioare, precum și costurile rezultate din contracte de servicii încheiate cu personal extern beneficiarului, conform prevederilor legale în vigoare. Această categorie de cheltuieli este aferentă personalului care este direct implicat în activități generatoare de rezultate și, după caz, indicatori din cadrul operațiunii.

B) Pentru implementarea cursurilor de calificare/recalificare de nivel 2 (360 ore), nivel 3 (720 ore) sau nivel 4 (1080 ore), decontarea cheltuielilor se realizează pe bază de costuri unitare (opțiuni simplificate privind costurile), după cum urmează:

|  |  |  |
| --- | --- | --- |
| Nivel curs calificare/  recalificare | Cost unitar/  participant | Documente suport solicitate la rambursare |
| nivel 2 (360 ore) | 1324 lei | * certificate de calificare profesionala * acte de identitate ale participanților |
| nivel 3 (720 ore) | 2224 lei |
| nivel 4 (1080 ore) | 4101 lei |

NB: In aceste costuri unitare nu vor intra cheltuielile cu managementul de proiect si cheltuielile cu transportul si hrana participanților. Acestea vor fi bugetate separat, ținând cont de Lista privind încadrarea cheltuielilor menționată la punctul 2.3, litera A.

NB: În cheltuieli sub forma de bareme standard pentru costurile unitare intră următoarele tipuri de cheltuieli: cheltuieli salariale cu lectorii, cheltuieli cu contribuțiile sociale aferente salariilor lectorilor, materiale consumabile, materii prime, cheltuielile cu deplasarea lectorilor si alte tipuri de cheltuieli necesare derulării modulelor de teorie si practica, închiriere săli de curs, cheltuieli indirecte in valoare maxima de 15% din costul salarial total aferent lectorilor.

In bugetul proiectului NU se vor detalia cheltuielile care concură la formarea costului unitar / curs, respectiv nu se vor preciza cheltuielile din care este format costul unitar (cheltuieli salariale cu lectorii, cheltuieli cu contribuțiile sociale aferente salariilor lectorilor, materiale consumabile, materii prime si alte tipuri de cheltuieli necesare derulării modulelor de teorie si practica, închiriere săli de curs, cheltuieli indirecte).

In cazul in care in bugetul proiectului sunt evidențiate totuși, separat, cheltuielile salariale cu lectorii si contribuțiile sociale aferente salariilor lectorilor, in cadrul costului unitar - opțiuni simplificate, aceste cheltuieli nu se iau in considerare la calcularea cuantumului costurilor directe de personal.

In cazul in care in bugetul proiectului sunt evidențiate totuși, separat, cheltuieli indirecte, in cadrul costului unitar - opțiuni simplificate, aceste cheltuieli nu se iau in considerare la calcularea cuantumului cheltuielilor indirecte per total proiect.

Pentru celelalte tipuri de programe de formare profesională (cursuri de inițiere, perfecționare sau specializare – organizate de furnizori de formare profesională autorizați) și/sau pentru activitatea de evaluare și certificare a competențelor profesionale obținute pe alte căi decât cele formale (desfășurată în centre de evaluare autorizate), estimarea cheltuielilor și bugetarea acestora va fi efectuată de solicitant ținând cont de nivelul prețurilor existente pe piața de profil din România și de plafoanele din documentul Orientări privind accesarea finanțărilor în cadrul Programului Operațional Capital Uman 2014-2020, cu modificările si completările ulterioare

NB: Solicitantul va bugeta implementarea cursurilor de calificare/recalificare ținând cont de costurile unitare menționate anterior și de numărul de participanți la aceste tipuri de cursuri.

### Pentru celelalte tipuri de programe de formare profesională (cursuri de inițiere, perfecționare sau specializare – organizate de furnizori de formare profesională autorizați) și/sau pentru activitatea de evaluare și certificare a competențelor profesionale obținute pe alte căi decât cele formale (desfășurată în centre de evaluare autorizate), estimarea cheltuielilor și bugetarea acestora va fi efectuată de solicitant ținând cont de nivelul prețurilor existente pe piața de profil din România și de plafoanele din documentul Orientări privind accesarea finanțărilor în cadrul Programului Operațional Capital Uman 2014-2020, cu modificările si completările ulterioare.

### NB: În ceea ce privește bugetarea cheltuielilor cu derularea cursurilor de calificare nivel 2, 3 și respectiv 4, care reprezintă cheltuieli sub forma de bareme standard pentru costurile unitare, acestea se vor bugeta în Cererea de finanțare conform algoritmului de mai jos:

N\*CU(2,3,4)= TC(2,3,4)

unde

N = Număr cursanți certificați ca urmare a participării la cursul de calificare/recalificare

CU(2,3,4) = Cost unitar nivel 2, 3 sau 4

TC(2,3,4)= Total cost curs de calificare nivel 2,3 sau 4

NB: În situația în care cursurile de calificare (nivel 2, 3 4) sunt subcontractate, fundamentarea costurilor aferente subcontractării se va realiza de asemenea pe baza baremelor standard precizate mai sus.

**Informare și publicitate proiect**

Conform *Metodologiei de verificare, evaluare și selecție a proiectelor,* beneficiarul este obligat să descrie în cererea de finanțare activitățile obligatorii de informare și publicitate proiect (criteriu de eligibilitate proiect) prevăzute în documentul *Orientări privind accesarea finanțărilor în cadrul Programului Operațional Capital Uman 2014-2020*, *cu modificările si completările ulterioare,* CAPITOLUL 9 „Informare și publicitate”*.*

**NB Cheltuielile aferente activității de informare și publicitate proiect vor fi incluse la capitolul cheltuieli indirecte.**

**Reguli generale și specifice de decontare**

**În cadrul proiectului pot fi decontate cheltuieli plafonate procentual/valoric, după cum urmează:**

* Cheltuielile de tip FEDR, inclusiv cele pentru echipamente, și cheltuielile pentru închiriere și leasing vor respecta regulile și plafoanele stabilite prin Orientări privind accesarea finanțărilor în cadrul Programului Operațional Capital Uman 2014-2020.
* Valoarea cheltuielilor de tip FEDR directe nu trebuie să depășească procentul de 10% din valoarea cheltuielilor directe eligibile aferente proiectului.
* Cheltuielile indirecte vor fi decontate ca finanțare forfetară de maximum 15% din costurile directe cu personalul, prin aplicarea articolului 68 alineatul (1) litera (b) din REGULAMENTUL (UE) NR. 1303/2013 AL PARLAMENTULUI EUROPEAN ȘI AL CONSILIULUI din 17 decembrie 2013 de stabilire a unor dispoziții comune privind Fondul european de dezvoltare regională, Fondul social european, Fondul de coeziune, Fondul european agricol pentru dezvoltare rurală și Fondul european pentru pescuit și afaceri maritime, precum și de stabilire a unor dispoziții generale privind Fondul european de dezvoltare regională, Fondul social european, Fondul de coeziune și Fondul european pentru pescuit și afaceri maritime și de abrogare a Regulamentului (CE) nr. 1083/2006 al Consiliului.
* Cuantumul maxim al subvenției pe perioada derulării cursului este 5 lei/oră acordat cursanților care participă la programe de formare. Subvenția lunară va fi calculată pentru fiecare cursant în parte în funcție de durata efectivă de participare a acestuia la programul de formare și nu de durata maximă reglementată prin acte normative. Acordarea subvențiilor pentru participanții la programe de formare este condiționată de participarea la întregul program de formare profesională, inclusiv la examenul final de evaluare. În cazul în care cursantul abandonează programul de formare profesională pe parcursul derulării, acesta va fi obligat să returneze întreaga sumă primită ca subvenție până la momentul părăsirii programului excepția de la această regulă o constituie abandonarea/întreruperea participării din motive neimputabile cursantului și anume: concediile medicale, concediile maternale (în cazul sarcinii, lăuziei, concediului postnatal) și situațiile de forță majoră. În cazul în care cursantului i se validează/certifică competențe dobândite anterior, iar acesta nu parcurge integral toate modulele de pregătire aferente programului, subvenția lunară va fi acordată numai în perioada în care acesta participă efectiv la programul de formare profesională.

# **CAPITOLUL 3. Completarea cererii de finanțare**

*Completarea cererii de finanțare se realizează în conformitate cu documentul* Orientări privind accesarea finanțărilor în cadrul Programului Operațional Capital Uman 2014-2020*, cu modificările si completările ulterioare.*

# **CAPITOLUL 4. Procesul de evaluare și selecție a proiectelor**

Selecția proiectelor se efectuează în conformitate cu prevederile:

* documentului *Orientări privind accesarea finanțărilor în cadrul Programului Operațional Capital Uman 2014-2020*
* *Metodologiei de evaluare și selecție a proiectelor POCU*
* *Grilei de verificare a conformității administrative și a eligibilității*
* *Grilei de evaluare și selecție tehnica si financiara*

# **CAPITOLUL 5. Depunerea și soluționarea contestațiilor**

* Procesul de soluționare a contestațiilor se desfășoară în conformitate cu prevederile documentului *Orientări privind accesarea finanțărilor în cadrul Programului Operațional Capital Uman 2014-2020, cu modificările si completările ulterioare* si cele aleMetodologiei de verificare, evaluare și selecție a proiectelor POCU.

**Termenul estimat de finalizare a evaluării (inclusiv soluționarea contestațiilor) este 29 noiembrie 2022.**

# **CAPITOLUL 6. Contractarea proiectelor – descrierea procesului**

Procesul de contractare se desfășoară în conformitate cu prevederile documentului *Orientări privind accesarea finanțărilor în cadrul Programului Operațional Capital Uman 2014-2020, cu modificările si completările ulterioare* disponibil la http://www.fonduri-ue.ro/pocu-2014#implementare-program***.***

**Termenul estimat de finalizare a procesului de contractare este 30 decembrie 2022.**

# **Anexe**

ANEXA 1. Grila de verificare a conformității administrative și a eligibilității

ANEXA 2. Grila de evaluare și selecție tehnică și financiară

ANEXA 3 Lista codurilor CAEN aferente sectoarelor economice vizate de prezentul apel

ANEXA 4 Declarație pe propria răspundere privind asigurarea de măsuri personalizate și integrate pentru fiecare membru din grupul țintă

ANEXA 5 Declarație pe propria răspundere privind neîncadrarea în muncă a persoanelor din grupul țintă în propria entitate juridică sau filialele/sucursalele sale.